goede van laethem doen geheelijc en al comen waren opden voirs danele en dat hij
doen der selver goede wael mechtich was te becumeren en te vercoepen en dat dese
poente waer sijn boet de voirs jan van raetshoven te thoenen met goeden manen die
dair af te spreken wisten en met den mynsten daer hij mede liden mochte inden
inden rechte seyde voert de voirs jan van raetshoven dat hij sijder sijnre guedingen
de voirs goede peyslijc en vredelijc gepossessert en beseten hadde wel viii jaer lanc
dwelc hij oic beet te thoenen en dat bijder stad oic een ovdrach gemaect was
vanden ouden beleyde jans van wetbeke hoepte en meynde waer hij dese poenten
gethonen conste dat hij in sijnre guedingen bliven souden en sculdich wae te blue
en dat de voirs woute met sijnre guedingen voirs aen de voirs goede woelt
sijn soude vat en versocht den meye van loven dat hij den voirs woute bedwart
dat hij asliete oft datmens hem keerde aen de hen tscepen en daets hem een vonisse
en darenteynden recht Op dwelc de voirs wout van laethem antwde en seyde dat
de voirs jan van raetshoven de voirs poenten numermeer gethoenen en soude connen en
dat tgheen datter nae toe geschiet wae hem aen sijnre guedingen gheen onstade
doen en soude maer dat hem de voirs goede volgen souden want hij voer te thoenen
dat de voirs daneel de voirs goede wael mechtich was ter tijt dat beleyt gedaen
was dair hij sijn guedinge uut hadde aensprake antwde en alligarie van beyden
ptien gesciet maenden de meye van loven de hen tscepen die wijsden voer een vonisse
want hen beyde ptien thonisse vmeten hadden dat sij dat begheenden taenhoven
en daren tynden recht een dage van thonisse thoende de voirs woute van laethem
met goeden knapen dat doen den huwelijc gemaect was tusschen daneele
van laethem en jouff marien van eleshen sijnre gesellinnen woute van laethem
daneels brued de vader en jouff jahanne sijn gesellinne den voirs danele
op de voirs goede van laethem te huwelijc gaven c gulden tsjaers en dat de
voirs jouff marie inde voirs c gul geduwaerijt was en dat was hoer
beste conde voert thoende de voirs woute dat daer nae tusschen daneele
van laethem en wouten sijnen vader appoentemeint gemaect waert dat
de voirs woute den voirs daneele sijnen sone de goede van laethem ovgaf
en hij soude met daneele sijnen sone wonen en daertoe soude hem daneel
gheven bgulden tsjaers alsoe lange als woute de vader leven soude als woute
van laethem sijn thonisse geleyt hadden alligeerde de voirs jan van raetshoven op sijn
thonisse en seyde dat hij sijns vormeets niet volcomen en waren Ierst want woute van
laethem hem hadde vermeten te thoenen dat ter tijt dat dbeleyt gedaen was daer